34. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 60/3/745 της 11/20 Μαρτ. 1976  (ΦΕΚ Β΄ 380)  Περί αναπροσαρμογής του εκ κληρικοσήμου πόρου του ΤΑΚΕ. Έχοντες υπ’ όψει: α)Τας διατάξεις του άρθρ. 1 παρ. 14 του Νόμ. 1719/44 «περί τροποποιήσεως και συμπληρώσεως: α)του άρθρ. 1 του υπ’ αριθ. 1997/42 Ν.Δ/τος β)καταργήσεως των εδαφ. α και β του άρθρ. 14 του υπ’ αριθ. 1300/43 Ν.Δ/τος. γ)Ανασυστάσεως παρά ταις έδραις των Ιερ. Μητροπόλεων και Επισκοπών Τοπικών Ταμείων ΤΑΚΕ». β)Γνώμην του Δ. Συμβουλίου του Ταμείου Ασφαλίσεως Ορθοδόξου Εφημεριακού Κλήρου Ελλάδος (ΤΑΚΕ) διατυπωθείσαν κατά την υπ’ αριθ. ΙΕ/12.11.1975 συνεδρίασιν αυτού. γ)Το υπ’ αριθ. 4737/18.11.75 έγγραφον της Ιεράς Συνόδου της Εκκλησίας της Ελλάδος. δ)Το υπ’ αριθ. 0308/10/11.1.76 έγγραφον του Υπουργείου Συντονισμού και Προγραμματισμού (Δ/νσις Τιμών και Εισοδημάτων), αποφασίζομεν: Οι υπό του άρθρ. 2 τίτλος Β΄ εδάφ. ΙΙ του Α.Ν. της 19/20.11.1935 «περί τροποποιήσεως και συμπληρώσεως του Νόμ. 5430 κωδικοποιηθέντος δια του από 2.9.1932 Δ/τος και 5889 «περί Ενοριακών Ναών και Εφημερίων και Ταμείων Αποδοχών και Ασφαλίσεως Κλήρου Ελλάδος» ως ούτος ετροποποιήθη δια του άρθρ. 1 του Ν.Δ. 1997/1942 «περί τροποποιήσεως και συμπληρώσεως του από 19/20.11.35 Α. Νόμου «περί τροποποιήσεως και συμπληρώσεως του Νόμ. 5439 κωδικοποιηθέντος δια του από 2.9.1932 Δ/τος και 5889 «περί ενοριακών ναών και εφημερίων και Ταμείου αποδοχών και ασφαλίσεως Κλήρου Ελλάδος» τροποποιηθέντος δια του άρθρ. 1 του Νόμ. 1719/1944, προβλεπόμενοι πόροι εκ κληρικοσήμου, ως ούτοι αναπροσηρμόσθησαν δια των κοινών αποφάσεων των Υπουργών Θρησκευμάτων και Εθνικής Παιδείας και Οικονομικών υπ’ αριθ. 104133/17.2.1947 (ΦΕΚ 21/18.2.47 τεύχ. Β΄) «περί καθορισμού εισφορών ΤΑΚΕ», υπ’ αριθ. 57173/7.6.1954 (ΦΕΚ 115/7.6.54 τ.Β΄) «περί αναπροσαρμογής των πόρων του ΤΑΚΕ» και της υπ’ αριθ. 98055/20.9.54 (ΦΕΚ 248/15.12.54) «περί αναπροσαρμογής του εκ κληρικοσήμου πόρου του ΤΑΚΕ» ως και του άρθρ. 6 παρ. 1 του Ν.Δ. 3559/1956 ««περί τροποποιήσεως του Α.Ν. 536/1945 «περί ρυθμίσεως των αποδοχών του Ορθοδόξου Εφημεριακού Κλήρου Ελλάδος κ.λπ.» καθορίζονται ως ακολούθως: Επί των αδειών γάμων, των μεν τελουμένων εις πόλεις ή χωρία κάτω των 5.000 κατοίκων εις δραχ. 80, των δε τελουμένων εις πόλεις ή χωρία άνω των 5.000 κατοίκων εις δραχ. 120. Επί των διαζυγίων εις δραχ. 200. Επί των εγγράφων χειροτονίας, χειροθεσίας, διορισμού και απολύσεως του ανωτέρου και κατωτέρου κλήρου εις δραχ. 100. Επί αιτήσεων προς εφημερίους Εκκλησιαστικάς Αρχάς, Εκκλησιαστικούς Οργανισμούς και Εκκλησιαστικά Ιδρύματα εις δραχ. 5. Επί πιστοποιητικών βεβαιώσεων και επικυρώσεων παρ’ εφημερίων. Εκκλησιαστικών Αρχών, Εκκλησιαστικών Οργανώσεων και Εκκλησιαστικών Ιδρυμάτων εις δραχ. 10. Επί των αποδείξεων των δαπανών των Ιερών Ναών (Ενοριακών και μη) και των Εκκλησιαστικών Ιδρυμάτων και των εκτελουμένων υπό τούτων και των Ιερών Μονών πάσης φύσεως έργων εις 1% εφ’ όσον οι Ιεροί Ναοί, τα Εκκλησιαστικά Ιδρύματα και αι Ιεραί Μοναί εδρεύουν εις πόλεις ή χωρία κάτω των 5.000 κατοίκων και εις 1,5% εφ’ όσον ταύτα εδρεύουν εις πόλεις ή χωρία άνω των 5.000 κατοίκων. Επί βαπτίσεων τελουμένων, εις πόλεις ή χωρία κάτω των 5.000 κατοίκων εις δραχ. 10 και εις πόλεις ή χωρία άνω των 5.000 κατοίκων εις δραχ. 20. Επί μνημοσύνων τελουμένων εις πόλεις ή χωρία κάτω των 5.000 κατοίκων εις δραχ. 5, εις πόλεις ή χωρία άνω των 5.000 κατοίκων εις δραχ. 20 και εις πόλεις ή χωρία άνω των 10.000 κατοίκων εις δραχ.25. Η παρούσα δημοσιευθήτω δια της Εφημερίδος της Κυβερνήσεως. 